cyanic-selkie/wikianc huggingface dataset:
Summertime Blues
Detr norske bandet The Cannons spilte inn en engelskspråklig versjon i Oslo 17. august 1964. Den ble utgitt på singlen His Master's Voice 45-AL 6123.
Norske versjoner
Kåre Virud kalte sin versjon for «Sommerferie blues». Den ble utgitt på albumet «Barbebeinte engel» (RCA) i 1974.
Andreas Diesen skrev en norsk tekst til en barneplate med Geir Børresen. Den norske tittelen er «Reinspikka hjemmestrikka god rock'n'roll» og ble utgitt på singlen dB Records dBS 506 i 1981. Produsent var Åge Aleksandersen.
Eldar Vågan skrev også norsk tekst til «Summertime Blues». Dens tittel er «Summarkveld Blues» og ble utgitt på dobbelt-CD'n Bedre hell' all medisin! (Universal UNI-987319-9) med Vazelina Bilopphøggers i 2005. Sangen er også utgitt på en promotion CD-single.
Ett (skrift)språk
Ett (skrift)språk er et norsk politisk parti, som ble stiftet av norsklærer Einar Smørdal med fanesak å fjerne nynorsk fra skolen og offentlig sektor.
Ved stortingsvalget 2009 stilte partiet liste i Akershus. Partiet fikk 103 stemmer, 0,03%.
Maldivenes flagg
Maldivenes flagg er rødt med et stort grønt rektangel i midten med en hvit nymåne. Flagget ble tatt i bruk 25. juli 1965.
Det røde rektangelet representerer modigheten til nasjonens helter, og viljen deres til å ofre hver bloddråpe i forsvaret av landet sitt. Det grønne rektangelet symboliserer fred og velstand. Den hvite nymånen symboliserer den islamske troen.
Han Mingdi
Keiser Míng av Hàn (tradisjonell kinesisk: 漢明帝; forenklet kinesisk: 汉明帝; hanyu pinyin: Hàn Míngdì; født 15. juni 28 e.Kr. i Luoyang, død 5. september 75 samme sted), født Líu Yáng (劉陽), skiftet siden navn til Líu Zhuāng (劉莊), stilnavn Zǐlì (子麗), tempelnavn Xíanzōng (顯宗), posthumt navn Xiàomíng (孝明; "filial og forståelsesfull", var den andre keiseren av det senere kinesiske Han-dynastiet, kjent som det senere Han eller Det østlige Han-dynasti, fra 57 til 75 AD.
Bakgrunn
Luo Yang (keiser Míng), født i 28 e.Kr., var den andre sønnen til dynastigrunnleggeren Han Guangwudi. Moren var konkubine Yin Lihua. Guangwu hadde mens han fortsatt var en embedsmann under Gengshi-keiseren giftet seg med Yin i 23 e.Kr. Etter at han ble keiser i 25 ville han gjøre henne til keiserinne, men hun avslo ettersom hun ennå ikke hadde noen sønner. I stedet anbefalte hun konkubine Guo, som allerede hadde en sønn (Liu Jiang (劉疆)), og keiser Guangwu gjorde konkubine Guo til keiserinne og prins Jiang til kronprins i 26. Ikke desto mindre ble prins Yangs fødsel i 28 ansett som en stor begivenhet.
Keiser
Det var i hans regjeringstid at buddhismen begynte å spre seg til Kina. Det blir sagt at han en natt drømte om en eller flere gyldne menn. Den neste dagen fortalte han om dette til sine embetsmenn, og ministeren Zhang Hu forklarte ham at han sannsynligvis drømte om Buddha i India. Da sendte keiseren en delegasjon på atten mann ledet av Cai Yin, Qin Jing og Wang Zun for å søke buddhismen. Da de kom tilbake fra India hadde de med seg et bilde av Gautama Buddha, førtitokapitlersutraen og to dyktige munker.
Det følgende året (68) befalte keiseren byggingen av Baima-tempelet tre li vest for hovedstaden Luoyang, til minne om hesten som bar sutraene til Kina. «Bai ma» betyr «hvit hest». Det er sannsynligvis Kinas eldste buddhisttempel.
Míngdì var en hardt arbeidende keiser og en dyktig administrator som viste integritet og forventet at hans embetsmenn skulle gjøre det samme. Imidlertid var en ulempe ved hans personlighet hans overdrevne strenghet i straffeutmålinger Da hans brødre Liu Ying prins av Chu, og Liu Ya, prins av Huaiyang, ble anklaget for konspirasjon, utøvde han sin domsmakt så drakonisk at tusenvis av mennesker ble henrettet, selv uskyldige.
Han erobret også Tarimbekkenet og fortrengte xiongnuenes innflytelse der gjennom general Ban Chaos erobringer.
Regjeringstiden til Míngdi og hans etterfølger Han Zhangdi regnes ofte som Det østlige Hàns gullalder.
Vesteraalens Avis
Vesteraalens Avis er en avis som utgis på Stokmarknes i Nordland. Avisen kom første gang ut 5. mai 1892, og den er dermed Nordlands eldste avis. I 1905 ble Nanna With avisens og landets første kvinnelige redaktør. Vesteraalens Avis dekket tidligere hele Vesterålen, men har i dag bare Hadsel kommune som dekningsområde. Avisen er politisk uavhengig. Den trykkes fra 1. april 2008 av HTG Trykk i Harstad, etter at den i flere år ble trykket av Lofotposten i Svolvær. Nettutgave siden 2005.
Opplag
Bekreftede netto opplagstall fra Mediebedriftenes Landsforening:
Egil Alnæs
Egil Alnæs (født 23. desember 1912 i Arendal, død 14. mars 2000) var en norsk industrileder.
Han hadde examen artium fra 1933, handelseksamen fra 1934 og var cand.jur. fra Universitetet i Oslo fra 1947. Alnæs var avdelingssjef i Alf G. Johnsen A/S i Oslo 1934–1944, salgssjef i A. Gresvig 1944–1947, kontorsjef ved Lillehammer Bryggeri 1947–1950 og direktør i Ila Jernstøperi A/S i Trondheim fra 1950.
Han bekledte også en rekke kulturelle, merkantile og offentlige verv, deriblant som formann i Trøndelag Industriforening 1958–1960, formann i Trondhjem Seilforening 1958–1963, styremedlem i Trondheim Høyre 1958–1963, formann i Trondheims Handelskammer 1959–1965, medlem av Trondhjems Sparebanks forstanderskap fra 1960, rådsmedlem i Distriktenes utbyggingsfond fra 1961, medlem av Mekaniske Verksteders Landsforenings hovedstyre 1964–1968, formann i Trøndelag Travsportforening fra 1967, styreformann i Norges geologiske undersøkelse fra 1969 og medlem av representantskapet i Forretningsbanken/Den Nordenfjeldske Kreditbank. Fra 1961 var han også nederlandsk konsul.
Alnæs ble tildelt Deltagermedaljen og Norges Landsforbund for Idræts idrettsmerke i gull.
Yushu (Changchun)
Yushu (kinesisk: 榆树; pinyin: Yúshù) er et byfylke i provinsen Jilin i Folkerepublikken Kina. Det er understilt den subprovinsielle by Changchun.
Befolkningen var på 1,220,970 innbyggere i 1999.
Hui Liangyu, en kinesisk visestatsminister, ble født her.
Administrative enheter
Subdistrikter:
Storkommuner:
Kommuner:
Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Bhimsen Joshi
Bhimsen Joshi (født 4. februar 1922 i Gadag i Karnataka, død 24. januar 2011 i Pune) var en indisk sanger innen hindustansk klassisk musikk.
Joshi holdt sin første offentlige opptreden som 19-åing. I 1943 flyttet han til Mumbai. Han arbeidet som musiker i All India Radio. I 1944 spilte inn sin første plate med sanger på kannada og hindi.
Joshi ble i 2008 hedret med Bharat Ratna, Indias fremste utmerkelse. Han ble tildelt utmerkelsene Padma Shri i 1972, Padma Bhushan i 1985 og Padma Vibhushan i 1991. Joshi omtales med hedersbetegnelsen pandit.
Loiret
Loiret er et fransk departement i regionen Centre-Val de Loire. Hovedbyen er Orléans.
Det er tre arrondissementer, 21 kantoner og 334 kommuner i Loiret.
Hungryalisme
Hungryalisme (bengalsk: হাংরি জেনারেশান, engelsk: Hungry generation) var en bengalsk avant garde litteraturbevegelse. Den ble startet i 1961 av Malay Roy Choudhury,Shakti Chattopadhyay, Samir Roychoudhury og Debi Roy alias Haradhon Dhara, i dag kjent som Hungrykvartetten, i Kolkata, India. Senere sluttet minst 40 andre forfattere seg til bevegelsen. De arbeidet radikalt med språket og vokubalaret i forhold til datidens etablerte forfattere, og utfordret kolonial tenkemåte. Elleve forfattere fra bevegelsen ble fengslet.
Dehui
Dehui (kinesisk: 德惠; pinyin: Déhuì) er et byfylke i provinsen Jilin i Folkerepublikken Kina. Det er understilt den subprovinsielle by Changchun.
Befolkningen var på 902,885 innbyggere i 1999.
Administrative enheter
Subdistrikter: Storkommuner: Kommuner:
Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.
Rathaus Neukölln undergrunnsstasjon
Rathaus Neukölln undergrunnsstasjon er en undergrunnsstasjon på Berlins undergrunnsbanenettverk. Rathaus Neukölln er på linjen U7. Stasjonen ligger i Neukölln under Karl-Marx-Straße og ved siden av Neuköllner Rathaus som stasjonen har navnet sitt fra.
Paulsternstraße undergrunnsstasjon
Paulsternstraße undergrunnsstasjon er en undergrunnsstasjon på Berlins undergrunnsbanenettverk. Paulsternstraße er på linjen U7. Stasjonen ligger på grensen mellom Haselhorst og Siemensstadt i Spandau og ligger under krysset mellom Nonnendammallee og Paulsternstaße. Gaten som stasjonen har navnet sitt fra er oppkalt etter sjenkestedeieren Paul Stern.
Stasjonen åpnet 1. oktober 1984 som del av den nordvestlige utvidelsen av U7.
Huadian
Huadian (kinesisk: 桦甸; pinyin: Huàdiàn) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 440,669 innbyggere i 1999.
The Puppet Master
The Puppet Master er det ellevte studioalbumet til det danske heavy metal-bandet King Diamond.
Albumet er et konseptalbum og ble utgitt i 2003. En limited edition ble utgitt med bonus-DVD hvor King Diamond forteller historien om «The Puppet Master».
Øksnesavisa
Opplag
Bekreftede netto opplagstall fra Norsk Opplagskontroll og Landslaget for Lokalaviser.
The Puppet Master
Historien er om et ungt par som ser et dukketeater i Budapest, og som til slutt ender opp som levende døde dukker under kontroll av dukkemesteren og hans kone.
Sporliste
Alle tekster av King Diamond.
Jaguaribe (elv)
Jaguaribe er ei elv i det østlige Brasil som renner nordøstover i delstaten Ceará og ut i Atlanterhavet i øst. Jaguaribe har en rekke sideelver, og er minst 610 km lang. Den er oppdemmet av Orós-demningen (1960) og av Castanhão-demningen (2003). Hele nedbørfeltet er på 75 700 km², og dekker store deler av delstaten Ceará. Elveløpet har 8 sideelver.
Edva Jacobsen
Edva Jacobsen (født 1964) er en færøysk politiker og organisasjonsleder fra Fuglafjørður.
Hun kom inn på det færøyske Lagtinget i 2010, som representant for Sambandsflokkurin. Hun møtte først som vara for næringsminister Johan Dahl. Fra 2011 til 2015 var hun innvalgt på Lagtinget på eget mandat. Fra 2019 til 2022 møtte hun som vara for helseminister Kaj Leo Johannesen.
Fra 1. mars 2023 er hun generalsekretær i Blå Kors på Færøyene. Hun har tidligere arbeidet 25 år i bankvesenet samt noen år innen havbruksnæringen.
Jiaohe
Jiaohe (kinesisk: 蛟河; pinyin: Jiāohé) er et byfylke i provinsen Jilin i Folkerepublikken Kina. Det ligger i byprefekturet Jilin.
Han Zhangdi
Keiser Zhāng av Hàn (tradisjonell kinesisk: 漢章帝; forenklet kinesisk: 汉章帝; hanyu pinyin: Hàn Zhāngdì; født 57, død 9. april 88 i Luoyang), født Líu Dá (劉炟), tempelnavn Sùzōng (世祖), posthumt navn Xiàozhāng (孝章), var den tredje keiseren av det senere kinesiske Han-dynastiet, kjent som det senere Han eller Det østlige Han-dynasti, fra 75 til 88.
Bakgrunn
Prins Da ble født i år 57 som sønn av daværende kronprins Liu Zhuang og hans hustru Jia. Kronpinsens yndlingshustru, fru Ma, var hans tante på morssiden. Ettersom hun selv ikke hadde noen sønner, adopterte hun fru Jias sønn. Prins Da vokste slik opp som fru Mas sønn. men ettersom han kjente godt sin kjødelige mor, følte han seg snarere som hennes sønn.
Keiser Guangwu, Liu Das bestefar, døde allerede samme året som Da ble født, og kronprins Zhuang etterfulgte ham på tronen som keiser Ming. I år 60 eleverte han etter påtrykk fra sin mor Yin Lihua sin hustru Ma til keiserinne, og Liu Da til kronsprins, selv om det var fore eldre brødre å velge mellom.
Kronprins
Ikke meget r kjent om hvordan hans tid som kronprins forløp. Han ble imidlertid undervist i klassikerne i den konfucianske litteratur (de fire klassiske romaner og de fem klassikere) og støttet opp i dette av sin adoptivmor, som han hadde et tett forhold til. Dessuten stod han nær sine onkler av Ma-slekten.
I året 75 døde keiser Ming, og ble etterfulgt på tronen av Liu som da var 18 år gammel. Han fikk keisernavnet Zhang. Keiserinne Ma fikk tittelen keisermor.
Keiser
Zhāngdì skal ha vært en hard arbeidende og flittig hersker. Han senket skattene og fulgte nøye med i statsanliggende, og i tillegg senket han regjeringens utgifter og fremmet konfusianismen. På grunn av dette blomstret Hàn-dynastiets samfunn og kultur i hans regjeringsperiode. Sammen med sin far Han Mingdi har Zhāngdìs regjeringsperiode blitt sett på som det senere Hàn-dynastiets gullalder.}
I Zhāngdìs regjeringstid hadde kinesiske soldater ledet av general Ban Chao framgang i vest i dagens Xinjiang og Sentral-Asia, hvor de forfulgte de beseirede xiongnuene som hadde forstyrret handelsveiene som siden har blitt kjent som Silkeveien. Etter keiser Zhāng kom det senere Hàn-dynastiet til å plages av indre stridigheter mellom keiserfamilien og dens støttespillere og evnukkene og keiserinnefamiliene (keiser Zhāng økte makten til både hans adoptivmor Keiserinne Ma og hans keiserinne Dous klaner).
Kineserne i det følgende halvannet århundre kom til å lengte tilbake til velstanden under keiserne Míng og Zhāng.
Halemweg undergrunnsstasjon
Stasjonen åpnet 1. oktober 1980 som del av den nordvestlige utvidelsen av U7.
Charente-Maritime
Charente-Maritime er et fransk departement i regionen Nouvelle-Aquitaine. Hovedbyen er La Rochelle.
Kystfort
Et kystfort er en stasjonær militær installasjon bygget for å hindre angrep fra sjø mot land. Hovedvåpene var kanonbatterier, torpedobatterier og minefelt. De fleste av anleggene var kraftig fortifikerte med bunkere/kasematter i betong eller stein, eller med fjellanlegg.
Tyske kystfort i Norge
Før annen verdenskrig hadde Kystartilleriet kystfort i Oslofjorden, Tønsberg, Kristiansand, Bergen, Trondheim og Vardø. I løpet av annen verdenskrig bygget tyskerne om lag 300 kystfort i Norge. En rekke av disse ble etter krigen overtatt av forsvaret og videreført i de norske kystartillerioppsetningene. De siste kystfort ble nedlagt på slutten av 1990-tallet og er i dag erstattet med mobile rakettsystemer.
Kålstuing
Kålstuing er en matrett (stuing) som lages av kål, smør, hvetemel, melk, salt og muskatnøtt. Denne retten brukes ofte til kjøttretter, som kjøttkaker i brun saus, karbonader, røkte kjøttpølser, stekt flesk m.m.
Kutt kålen i tynne strimler og kok den til den er mør. Sil av vannet. Lag så en hvit saus. Smelt smør og jevn med hvetemel mens du sper med melk til passe tykkelse. Smaksett sausen med litt salt og malt muskatnøtt. Bland så sammen kål og saus.
Kinas riksvei 217
Kinas riksvei 217 (G217) løper sørover fra Altay i Xinjiang til Kuqa i Xinjiang. Den er 1117 kilometer lang. Riksveien krysser Tian Shan-fjellkjeden mellom Dushanzi og Kuqa, og fortsetter videre inn i Taklamakan-ørkenen frem til Hotan.
Frostingen
Frostingen er en lokalavis som utgis i Frosta kommune og tettstedet Åsen i Nord-Trøndelag. Avisen ble etablert i 1919 av Per Viktor Mostad, som også var redaktør det første året.
Opplag
Bekreftede netto opplagstall fra Norsk Opplagskontroll og Landslaget for lokalaviser:
Charente
Charente er et fransk departement i regionen Nouvelle-Aquitaine. Hovedbyen er Angoulême.
Der er tre arrondissementer, 35 kantoner og 404 kommuner i Charente.
Norgesmesterskapet i fotball for menn 1930
Norgesmesterskapet i fotball for menn 1930 ble vunnet av Ørn fra Horten etter seier 4–2 over Drammens Ballklubb den 19. oktober. Målscorere for Ørn var Sverre Fredriksen som scoret i det 16. minutt, Alf Nielsen (Bjørn Olsen?) som scoret i det 52. minutt og Gunnar Dahl som scoret i det 72. og 85. minutt. For Drammens BK scoret Hans Trogstad i det 15. og i det 83. minutt. 6000 tilskuere overvar kampen på Brann Stadion i Bergen. Dommer var Reidar Randers-Johansen, Trygg. Dette var fjerde gang Ørn vant et Norgesmesterskap.
Ørns vinnerlag: Gunnar Jacobsen, Knut Ellingsrud, Fritz Fritzon, Gudmund Fredriksen, Kjell Halvorsen, Sverre Johansen, Egil Jacobsen, Sverre Fredriksen, Gunnar Dahl, Bjørn Olsen og Alf Nielsen
Drammens Ballklubbs lag: Einar Christensen, Thorleif Bache Wiig, Arvid Andersen, Johan Wilthil, Christian Tollefsen, Kristian Larsen, Ragnvald Eriksen, Arne Svendsen, Hans Trogstad, Einar Nielsen og Bjarne Gundersen.
Dette året var det i alt 146 påmeldte lag til NM. NFF plukket ut de 128 lagene som fikk delta i 1. runde.
Julie von Hausmann
Julie von Hausmann (født i Riga i Latvia, død  i kur- og feriebyen Võsu, Estland) var en baltertysk dikter. Det er hovedsakelig gjennom salmen Så ta da mine hender at hun er blitt kjent. Friedrich Silcher laget melodien til salmen, som er den eneste av en baltisk dikter i Norsk Salmebok. Hun er også representert i Norsk salmebok 2013.
Biografi
Julie von Hausmann var nummer fem i en søskenflokk på seks, men med stor avstand både til eldre søsken og til sin yngre søster, noe som førte til at hun ble noe innesluttet. Hun tilbrakte sin barndom i Jelgava, men kom til Riga og St. Petersburg som lærer og guvernante.
Flere kilder forteller at hun forlovet seg med en tysker som reiste ut som misjonær til Sør-Afrika. Da hun kom etter for å gifte seg med ham, ble hun møtt med beskjeden om at han var død noen uker tidligere av tropisk feber. Hun returnerte da til hjemlandet og hadde flere forskjellige stillinger som guvernante, men svak helse med mye hodepine gjorde at hun ofte byttet jobber. En periode bodde hun hos sin søster som var organist i Biarritz i Frankrike, men hun bodde også i perioder i Berlin og flere andre steder i Tyskland, i saksiske Sveits, i Rhindalen, Tyrol og Pyreneene.
I stille stunder skrev hun dikt, og disse ble oppdaget av presten Gustav Knak i Berlin. Han bidro til at hun fikk dem utgitt, først anonymt, som sanger av en av de stille i landet. Etter hvert ble hennes navn kjent, noe hun egentlig ikke ønsket. Men med melodien av Friedrich Silcher fikk hennes bønnesalme So nimm denn meine Hände stor utbredelse og ble oversatt til flere språk. Den er oversatt til bokmål av Peter Waage og til nynorsk av Peter Hognestad.
Salem
Salem er et stedsnavn fra det gamle testamentet, som vanligvis identifiseres med Jerusalem.
Det er også et vanlig stedsnavn andre steder i verden, som for eksempel:
Rødt og svart
Rødt og svart (Le Rouge et le Noir, Chronique du XIXe siécle) er en roman fra 1830 av den franske forfatteren Stendhal (egentlig Marie-Henri Beyle; 1783–1842). Romanen skildrer den fattige snekkersønnen Julien Sorels oppvekst og sosiale klatring i det franske samfunnet i perioden kjent som restaurasjonen (1814–1830).
Innhold
Fargene i tittelen refererer til fargene i henholdsvis soldatuniformen og prestedrakten, de to karriereveiene som Julien Sorel vurderer. Han dyrker i hemmelighet Napoleon og med det revolusjonen; og blir både karakterisert som naivt romantisk, som «lidenskapelig ærekjær» og som «en kjølig beregnende mann som tar i bruk alle midler for å komme seg opp, [men også] en følsom sjel». Julien blir innviet som, prestens medhjelper, i kirken, og begynner sin yrkeskarriere som huslærer hos borgermesteren. Her innleder han et kjærlighetsforhold til fruen i huset, Madame de Rênal. Da dette blir alvorlig for henne, rømmer han, og får ny jobb som sekretær hos den adelige Marquis de la Mole. Også her innleder han, etter noen forviklinger, et hemmelig kjærlighetsforhold, til datteren i huset, Mathilde. Etter at Mathilde blir gravid blir Juliens bakgrunn og karakter avslørt i et brev fra Madame de Rênal til marquisen. Som hevn oppsøker Julien sin tidligere elskerinne og skyter henne i kirken. Først etter at han har blitt fengslet, får han vite at hun overlevde skuddet. Hun besøker ham i fengselet og følger ham til skafottet; begge kvinnene følger ham til graven.
I tillegg til kjærlighetsintrigen inneholder romanen også en spenningshistorie hvor Julien må bistå de la Mole i monarkistiske konspirasjoner, og ikke minst karakteristikker av tidens politiske og sosiale retninger, i tråd med undertittelen ''krønike fra det 19. århundre''. Til tross for de melodramatiske effektene rundt mord og kjærlighet regnes romanen som den store romanen om reaksjonens Frankrike i årene etter 1815, «där framför allt de aristokratiska miljöerna tecknas på ett briljant sätt».
Boken regnes som banebrytende ved sin introduksjon av indre monolog og hovedpersonens følelser og refleksjoner over seg selv, og Andre Gide har sagt at den med dette fremstår som en 1900-tallsroman.
Romanen er filmatisert flere ganger, blant annet som miniserie av BBC i 1993, med Ewan McGregor, Alice Krige og Rachel Weisz i de tre hovedrollene.
Demokratiepreis
Demokratiepreis, også kjent som Blätter-Demokratiepreis, blir delt ut av Blättern für deutsche und internationale Politik og Blätter-Selskapet (Gesellschaft zur Förderung politisch-wissenschaftlicher Publizistik und demokratischer Initiativen e.V.). Demokratiepreis blir gitt mennesker som "med sin praktiske innsats har arbeidet mot vold og for menneskeretter og demokratiske grunnretter". Prisen blir delt ut hvert tredje år. Prisvinneren får 5000 Euro.
Die Blätter für deutsche und internationale Politik er det mest leste politisk-vitenskapelige tidsskrift i det tyske språkområdet.
Eksterne lenker
Link til Die Blätter für deutsche und internationale Politik
No Particular Place to Go
«No Particular Place to Go» er en amerikansk rock and roll-sang med melodi og tekst av låtskriver, sanger og gitarist Chuck Berry. Sangen ble utgitt på singelen «Chess 1898» i 1964. Produsenter var Leonard Chess og Phil Chess. Den var også med på Berrys album St. Louis to Liverpool.
Skogtordivel
Skogtordivel (Anoplotrupes stercorosus) er en bille i familiegruppen tordivler. Den finnes i hele Europa og øst til Sibir i Asia.
No Particular Place to Go
«No Particular Place to Go» forteller historien om en date som går galt fordi et sikkerhetsbelte fungerer feil.
Musikere
På «No Particular Place to Go» spiller blant annet Odie Payne trommer og Paul Williams piano.
Skogtordivel
Utseende
Skogtordivel er middels stor, blå-svart bille, og trolig den vanligste norske tordivelen. Oversiden er mest skinnende svart, men undersiden er glinsende metallisk, i mørk blå eller fiolett. Den er mellom 12-15 millimeter lang. Dekkvingene har flere svake lengdestriper. Bakleggene har to tverr-ribber.
Den ligner glattordivel (Trypocopris vernalis), men kan skilles fra denne på at den bare har to tverr-ribber på bakleggen.
No Particular Place to Go
«Ikke no' spesielt sted å dra» av Øystein Sunde
Sundes norske tekst handler om at sommeren har kommet på godt og vondt. På denne innspillingen deltok:
Skogtordivel
Levevis
Skogtordivel finnes oftest i skog. Med de følsomme antennene er de på leiting etter avføring. Under avføring fra dyr, graver de tunneler på opptil 70-80 centimeter, som de fyller med avføring. Hunnene legger eggene i avføring.
No Particular Place to Go
«Ikke no' spesielt sted å dra» av Øystein Sunde
«Ikke no' spesielt sted å dra» ble også utgitt på Kaptein Snutebil – reklamekassett for Volvo; (utgitt 1986).
Skogtordivel
Levevis
Skogtordivel er ofte aktiv om dagen, i motsetning til andre gjødselbiller som stort sett er aktive om natten.
Skogtordivel er vanlig og ofte tallrik i åpen skog og på beitemark, og går særlig på sauelort, men også på kumøkk. Den ser også ut til å være tiltrukket til råtnende sopp.
Cantal
Cantal er et fransk departement i regionen Auvergne-Rhône-Alpes. Hovedbyen er Aurillac.
Det er tre arrondissementer, 27 kantoner og 260 kommuner i Cantal.
Torstrand
Torstrand er en bydel i Larvik by (Larvik kommune). Det bor rundt 2000 mennesker i bydelen (2005). Disse blir ofte kalt for «sandlopper». Bydelen er trolig oppkalt etter en Tor som drev gården Fjellsnes på 1640-tallet.
Torstrand er bygget nesten utelukkende på sandbunn, og er et av de eldste bebygde områdene i Larvik kommune, med bebyggelse som stammer helt fra 1600-tallet. Det er også blitt funnet rester etter mennesker fra jernalderen.Tradisjonelt sett har Torstrand vært arbeidernes bydel, og industri, blant annet glassverk, fantes langs sjøsiden. I dag er dette forandret, og man har sett en økende popularitet som bo-område, takket være en sentral beliggenhet og et vidt spekter av skoler og utdanningsmuligheter som finnes i denne bydelen. Likevel er Larvik havn, en av Norges største havner, å finne på Torstrand. Man har også sett et skifte i boligenhets-strukturen; der det tidligere kun var eneboliger, har det de siste 15 årene dukket opp boligblokker.
Gustav Wikstens båtbyggeri lå på Torstrand. Det er nå overtatt av Ivar Hesselberg.
Natur-og rekreasjonsområder
Torstrand er mest kjent for sine lange badestrender, som er nærmest unike i norsk sammenheng grunnet sin nærhet til tett bebyggelse. Karistranda og Smiestranda er grunnet sin status som bystrender, noen av de best besøkte i Larvik om sommeren. Et særtegn er det høye innholdet med brakkvann, som kommer av at elva Lågens (Numedalslågen) utløp befinner seg like i nærheten. Torstrand er også preget av en rekke parker og naturområder, deriblant Furumoa og Mesterfjellet.
Karistranda
Karistranda er en småbåthavn beliggende øst for Hospitalfjellet. Den var en vanlig sandstrand til båthavna ble bygget i begynnelsen av 1900-tallet og ble modernisert i 1998. Den er oppkalt er Kari Rolfsdatter fra Bø i Telemark. Hun flyttet i 1870 til Yttersø, men som enke ervervet hun et hus på nåværende Karistranda.
Leverikteinfeksjon
Leverikte infeksjon (Fasciolosis) er en sykdom som kan angripe flere arter. Denne artikkelen konsentrerer seg om infeksjon hos sau, der den fører til tap av sauer og tap av slaktevekt og ullproduksjon for sauer som overlever.
Forekomst
Størst smittefare om høsten og på kyst og lavlandsbygdene. Symptom opptrer gjerne ikke før utpå vinteren.
Årsak
I Norge forårsakes denne av to typer ikter, den store leverikten Fasciola hepatica og den vesle leverikten. Begge finnes i gallegangene i leveren hos sau og andre dyr. Den fører ofte til at leveren blir kassert i kjøttkontrollen. Den store leverikten, kjent som common liver fluke og sheep liver fluke på engelsk, har fasong som en flyndre, og har derfor fått tilnavnet leverflyndre. Den er ca. 3 cm lang og 1,5 cm brei. Den kjønnsmodne parasitten produserer store mengder egg som kommer ut med avføringen og spres på sumpet, våtlendt beite. En «sump-snegle» med sneglehus er mellomvert før sauen blir smittet av å spise gress med larver på. Sneglen lever i gjørme langs kanten av grøfter og små bekker og dammer. Iktelarvene skilles ut fra sneglen og slår seg ned på gresstrå som står delvis under vann.
Symptom
Ved sterke angrep vises vantrivsel, anemi, avmagring, 'vasshåka' dvs hevelse mellom kjevegreinene. I alvorlige tilfeller kan dyrene krepere, da spesielt høydrektige dyr i dårlig hold. Dyrene kan også vise tegn til å vere blodfattige, eller mangle tydelige sykdomstegn utenom dårlig tilvekst.
Symptomene på leverikteinfeksjon kan ellers forstås utfra mengden ikter sauen har fått Hos sau kan symptomene deles i fire typer:
I blodprøver vil anemi, hypoalbuminemia og eosinophilia observeres. Forhøyet aktivitet kan observeres for leverenzymene glutamate dehydrogenase (GLDH), gamma-glutamyl transferase (GGT), og lactate dehydrogenase (LDH) i subakutt og kronisk leverikteinfeksjon 12-15 uker etter infeksjon.
Infeksjon med den store leverikten kan forårsake overfølsomhet for lys, gjennom mekanismer som kan ligne på hvordan leverskader i forbindelse med alveld forårsaker overfølsomhet for lys. En tysk undersøkelse fant at leverikteinfeksjon kunne forklare 80% av tilfellene med lysoverfølsomhet hos kveg.
En britisk studie viser at en leverikteinfeksjon kan skjule en samtidig infeksjon med Mycobacterium bovis, en bakterie som forårsaker tuberkulose hos storfe og gris. Leverikten får de hvite blodlegemene i dyret til å produsere mindre antistoff. Fordi antistoffer i blodet brukes til å diagnostisere tuberkulose, gjør leverikten at tuberkulosen ikke blir oppdaget. Forskere anslår at så mye som en tredel av tuberkulosetilfellene blant undersøkte storfe i England og Wales unngår å bli oppdaget på denne måten. Dette bidrar til å forklare gjentatte utbrudd av sykdommen i området til tross for forsøk på å utrydde tuberkulosen.
Behandling
Der den store leverikten er et problem må dyrene behandles to ganger i tiden november-januar. Et middel er Valbazen, som ikke må brukes i paringstiden.
Forebygging
God drenering av beiter vil holde iktene borte. Dammer og sumper må tappes ut eller gjerdes inn. Kjerrfluer, som holder seg nær dammer, har blitt foreslått som et biologisk kontrollmiddel, uten at det er gjort kjente forsøk på dette.
Følgesykdommer
Black disease er en av flere Klostridieinfeksjoner hos sau. Denne sykdommen settes i sammenheng med infeksjon av Fasciola hepatica.
The Best of King Diamond
The Best of King Diamond er et samlealbum fra heavy metal-bandet King Diamond
Panshi
Panshi (kinesisk: 磐石; pinyin: Pánshí) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 526,772 innbyggere i 1999.
Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Jakob-Kaiser-Platz undergrunnsstasjon
Jakob-Kaiser-Platz undergrunnsstasjon er en undergrunnsstasjon på Berlins undergrunnsbanenettverk. Jakob-Kaiser-Platz er på linjen U7. Stasjonen befinner seg i Charlottenburg-Nord i Charlottenburg-Wilmersdorf og ligger under A111 motorvegen nord for trafikkmaskinen Jakob-Kaiser-Platz.
Stasjonens nærområde er preget av lave blokker og grøntområde.
Stasjonen åpnet 1. oktober 1980 som del av den nordvestlige utvidelsen av U7.
Inderøyningen
Inderøyningen er ei lokalavis som utgis i Inderøy kommune i Nord-Trøndelag. Redaksjonen holder til på Straumen. Avisa ble etablert i 1993, og første redaktør var Albert H. Collett. Siden den tid har Kjell Mære, Stig Tore Laugen og Stig Leinan vært redaktører. Ny redaktør høsten 2020 er Pia Marie Lerseth.
Per 2006 var det fire ansatte i avisa. Inderøyningen kommer ut en gang i uka – på fredager. De første årene var avisa eid av lokale aksjonærer. I dag er det Trønder-Avisa som eier Inderøyningen. Fra juni 2004 har avisa blitt produsert av Trønder-Avisa.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Calvados (departement)
Calvados er et fransk departement i regionen Normandie. Hovedbyen er Caen.
Det er fire arrondissementer, 49 kantoner og 705 kommuner i Calvados.
VM i turn 1997
Det 33. verdensmesterskapet i turn ble arrangert i perioden 31. august til 7. september 1997, i Lausanne i Sveits.
Låsesmed
En låsesmed arbeider med låser og nøkler. Yrket har «smed» i navnet fordi grovsmeder utviklet de første låsene.
Låsesmedhåndverket begynte som vitenskap og kunst, slik fremstilling og bryting av låser ble sett på i gamle dager. I dag kalles personer som arbeider innenfor nøkkelsalg og -service for låsesmeder. Selv om arbeidet med å slipe opp nøkkelkopier til biler og hus stadig er en viktig del, er de fleste låsesmeder primært beskjeftiget med å selge og installere tyverisikringer til private og bedrifter.
Under arbeidet med ny læreplan for låsesmedfaget i Norge ble det besluttet å beholde «låsesmed» som fagtittel, til tross for at man i liten eller ingen grad som låsesmed smir låser. Dette ble gjort for å vise til yrkets lange historie, og fordi dette samsvarer med yrkestitlene som brukes rundt i verden.
Det finnes en egen utdanning med påfølgende læretid for å bli låsesmed. I Norge stilles det krav om plettfri vandel for å bli låsesmed, og norske låsesmedbedrifter har anledning til å kreve uttømmende politiattest for sine ansatte.
Mange av låsesmedene i Norge er medlemmer av bransjeorganisasjonen Norske Låsesmeder. Organisasjonen har både firmamedlemmer og personlige medlemmer, er pådriver for opplæring innenfor låsesmedfaget, og samarbeider med ulike instanser som forsikringsnæringen og politiet.
Oslo Kajakklubb
Oslo Kajakklubb (stiftet 11. mars 1931) er Norges største kajakklubb med omtrent 1700 medlemmer. Knut Holmann er klubbens meste kjente utøver med flere VM- og OL-medaljer.
Matteo Bono
Matteo Bono (født 11. november 1983 i Ome) er en italiensk landeveissyklist. Bono ble proff i 2006, og tok sin første proff-seier i 2007 på den 6. etappen av Tirreno-Adriatico 2007. Han spurtslo Marco Pinotti i sin andre proff-seier på den 4. etappen i Tour de Romandie.
Han la opp etter 2018-sesongen.
Tårngata (Oslo)
Tårngata var en gate på Økern i bydel Bjerke i Oslo. Den er nå den østre delen av Kabelgata og går til Haraldrudveien. Dette er inne på området til den tidligere Standard Telefon og Kabelfabrik (STK), et område som i de senere år har vært under utbygging som næringsområde.
Veien hadde navn etter Kabeltårnet, et 62 meter høyt tårn som ble oppført inne på fabrikkområdet i 1966 og tatt i bruk i 1969, og som da var blant Oslos høyeste byggverk. Tårnet ligger i nr. 10, men har adresse Kabelgata 51. Alcatel overtok STK i 1987 og satte sin logo på tårnet, og tårnet ble omtalt som Alcateltårnet. Driften i tårnet opphørte i 1992. Etter at Oxer Eiendom tok over flere av byggene i gaten, inkludert tårnet, som siden 2014 er dekorert med Oxerlogoen, fikk tårnet navnet Oxertårnet på folkemunne.
Bygninger og institusjoner
Fabrikkbygningene er delvis bygget om og delvis revet, men de første fabrikklokalene med den høye pipen står fortsatt. Området huser i dag Oslos største videregående skole, Kuben videregående skole, og en rekke store og små virksomheter som en del av Økern næringspark. Flere av virksomhetene i byggene i rekka mellom Kabelgata og tidligere Tårngata har gjennomgående lokaler med inngang fra to sider. Alle bedriftene har i dag adresse Kabelgata.
Aktivt oppsøkende behandling
Aktivt oppsøkende behandling (ACT), engelsk «Assertive community treatment», er en teambasert behandlingsmodell utformet for å tilby lokalbasert, intensiv rehabilitering og støtte til personer med alvorlig og varig psykisk sykdom, som for eksempel schizofreni. Metoden kjennetegnes ved at behandlerne etablerer kontakt på pasientens premisser, driver sosialt arbeid over tid og ut fra pasientenes egne mål i pasientenes lokalsamfunn, samt dekker flest mulig av pasientens behov ved hjelp av utstrakt tverrfaglighet. På den måten skal ACT-teamene bidra til at sårbare mennesker med alvorlige og langvarig psykisk sykdom får tilgang til sammenhengende, helhetlige og godt koordinerte tjenester.
I Norge er aktivt oppsøkende behandlingsteam en relativt ny behandlingsmodell, men har vært i bruk i store deler av den vestlige verden siden 1980-tallet. ”Assertive” oversettes best til norsk som ”pågående”, men da dette kan gi negative assosiasjoner, har man på norsk valgt å oversette behandlingsformen til ”Aktivt oppsøkende behandlingsteam”. Man har likevel valgt å også beholde forkortelsen, da det er dette som blir brukt i internasjonal litteratur, i studier og på liknende behandlingsteam i resten av den vestlige verden.
Målgruppen for ACT er mennesker med alvorlig psykisk sykdom eller personlighetsforstyrrelser med alvorlig svekket funksjonsevne, som har unngått å oppsøke eller ikke hatt nytte av ordinær poliklinisk behandling og rehabilitering. De har ofte tilleggsproblematikk som hjemløshet, manglende eller dårlig fungerende sosiale nettverk, hyppige innleggelser i psykiatrisk sykehus, skadelig/kaotisk rusmiddelbruk og/eller kriminalitet. Målgruppen som beskrives er spesielt sårbare for manglende kontinuitet og samhandling i tjenestene.
I Norge ble det i statsbudsjettet for 2009 stilt 50 millioner kroner til disposisjon til etablering og drift av ACT- team, samt til utvikling av andre organisatoriske forpliktende samhandlingsmodeller mellom kommuner og helseforetak innen psykisk helsevern. Bakgrunnen for tilskuddsordningen var rapporten ”Mennesker med alvorlige psykiske lidelser og behov for særlig tilrettelagte tilbud” (IS – 1554), der Helsedirektoratet foreslår at det settes av statlige stimuleringstilskudd til etablering av ACT- team rundt om i landet. Dette er beskrevet i ''”Kunngjøringen av tilskuddsordning for etablering av aktivt oppsøkende behandlingsteam (ACT- team) 2010”.
Særskilte kjennetegn og målsetting
For å oppnå ønskede behandlingsresultater for personene i målgruppen, viser oppsummert forskning at det er viktig at hovedkomponentene i ACT-modellen følges. Ulike studier på modellen er gjengitt i blant annet en omfattende Cochrane-rapport. ACT-modellen er utviklet for å gi god og forsvarlig behandling til de pasientene som i dag ikke har et tilfredsstillende tilbud. Helsedirektoratet har derfor lagt til rette for nødvendig basis- og metodeopplæring rettet mot etablerere av ACT- team og for ansatte som skal arbeide i teamene. Mer informasjon om opplæringstilbudet finnes på nettsiden til NAPHA. Det utgis også en norsk ACT- håndbok som gjøres tilgjengelig for teamene som etableres.
I Norge er ACT definert som en oppsøkende behandlingsmodell som er rettet inn mot personer som i liten grad har hatt nytte av ordinære, etablerte tilbudet. ACT- teamet skal tilrettelegge for både å levere helsetjenester og drive sosialt arbeid. Helsedirektoratet støtter seg til nyere forskning fra England og Danmark og har sammenfattet de viktigste komponentene i behandlingsmodellen slik:
En oppsøkende profil er viktig for å nå ut til pasienter som ikke klarer å benytte seg av det ordinære behandlingstilbudet. Hovedvekten av behandlings- og oppfølgingsansvaret skal ligge hos ACT- teamet. Teamet skal derfor tilby integrert behandling som ikke er tidsbegrenset, og behandlingsfilosofien i et ACT- team skal ha fokus på pasientens mestring, fungering og integrering i lokalsamfunnet.
ACT har sin opprinnelse i USA og England, og synes å være den best evaluerte modellen internasjonalt, og med gode resultater for målgruppen i form av:
Helsedirektoratet har for øvrig igangsatt en nasjonal forskningsbasert evaluering av ACT- satsingen. Ett av måleredskapene en da benytter er en måleskala (fidelity-skala) utviklet i USA. Dette er et viktig instrument for å måle effekt og nytte av behandlingsmodellen.
Modellen har helt klare inklusjons- og eksklusjonskriterier, og grupper som faller utenfor inklusjonskriteriene har beviselig bedre hjelp av andre typer tiltak og behandlingstilnærminger. I Norge vil dette for eksempel være poliklinikker, akuttpsykiatriske team, kommunale tjenester for psykisk helse eller sykehus i spesialisthelsetjenesten.
Behandlingsmodellen har et klart mål om å gjenoppbygge eller styrke pasientens egen uavhengighet gjennom rehabilitering, samt forebygge hjemløshet og unødvendige sykehusinnleggelser når dette lar seg gjøre. Den skal også bidra til å gi mennesker i målgruppen en verdig og meningsfull hverdag i sitt eget nærmiljø.
Modellen vektlegger sterkt å møte pasientene der de er. Dette gjøres gjennom ambulant, oppsøkende og annen ut-av-kontoret-virksomhet og intervensjon. Dette er med på å eliminere behovet for å overføre lært atferd fra ”kunstig” rehabilitering i institusjon til den virkelige verden, men lar heller pasienten tilegne seg kunnskap og evner fra egen deltagelse i nærsamfunnet.
En lav pasient-behandler-ratio er viktig for å kunne yte de tjenestene som modellen beskriver. Denne er angitt til maksimum 10:1 og skal sikre at teamet i realiteten kan stå for alle nødvendige tiltak og intervensjoner uten at kjerneoppgaver må settes ut til andre deler av tjenesteapparatet. I dette inngår bl.a. kontaktetablering, kartlegging, psykoedukasjon, familie- og nettverksstøtte, hjelp til sysselsetting, behandling av rusmiddelproblemer, rehabiliteringsarbeid med fokus på symptomlindring, samt hjelp og støtte til mer praktiske og hverdagslige utfordringer.
Hele teamet skal være involvert i alle pasientene på en strukturert, gjennomtenkt og godt koordinert måte, slik at ressursene kan settes inn der det er behov for dem. Dette er langt på vei motstykket til den tradisjonelle saksbehandlerrollen (”case management”), der en fagperson ofte fungerer som koordinator for pasienten, men som overlater gjennomføringen av tiltak og behandling til andre fagpersoner, instanser, etater og sektorer.
Modellen har sterkt fokus på tverrfaglig-, tverretatlig- og flersektorielt arbeid, der alle ledd i behandlingskjeden er representert i teamet. Typisk skal et team bestå av psykiater, psykolog, sykepleier, vernepleier, sosionom, russpesialist, medarbeider med god kunnskap om arbeid og sysselsetting, samt medarbeider med relevant brukererfaring fra målgruppen. Teamene som opprettes i Norge skal ha røtter både i kommune- og spesialisthelsetjenesten.
Historisk utvikling
På 1950-tallet ble det vedtatt at de store, statlige mentalsykehusene skulle avvikles, og pasientene ble da ofte skrevet ut av sykehus uten gode tilbud utenfor som fanget dem opp. Lokalpsykiatrien var i mange tilfeller mangelfullt utbygget, eller stedvis fullstendig fraværende. Tidligere pasienter ble derfor offer for mange tilfeldigheter, der noen ble fanget opp av frivillige organisasjoner og menigheter, mens andre ble bostedsløse eller havnet i ”rennesteinen”. Situasjonen var uholdbar, og en forsøkte derfor å utvikle et systematisk hjelpetilbud til den gruppen som var overlatt til seg selv.
”Case Management”-modellen ble utviklet, men dette fungerte ikke tilfredsstillende for alle. Modellen hadde liten effekt for de dårligst fungerende, som ikke møtte til avtaler, uteble fra samarbeid og trakk seg unna hjelpeapparatet. Tilstanden ble karakterisert som svingdørsproblematikk, og det ble klart at denne gruppen trengte noe annet enn den materielle og medikamentelle tilretteleggingen de fikk fra sykehuset i ukene etter innleggelse.
På 1970-tallet ble ACT-modellen videreutviklet fra ettervernarbeidet som sykehusets sosionomer utførte. Psykiaterne ble gjort oppmerksomme på at sosionomenes pasienter i liten grad ble gjeninnlagt, mens reinnleggelsesprosenten for sykehuset som helhet var på 60 %. Det ble etablert et forskningsprosjekt der sosionomene kartla behov, og hva slags intervensjoner de ente ville være hensiktsmessig for at utskrevne pasientene skulle klare å følge opp medisinering og andre behandlingstilbud. Ut fra dette ble små team kalt Training in Community Living utviklet, der en blant annet tok med seg aktuelle behandlere og tilretteleggere fra sykehusavdelingene ut i samfunnet, og der arbeidet med alle problemfylte aspekter i pasientenes liv.
Grunnleggerne av teammetoden var Leonard I. Stein, Mary Ann Test, Arnold J. Marx, Deborah J. Allness, William H. Knoedler og deres kolleger og samarbeidspartnere ved Mendota Mental Health Institute, et statssykehus i Madison, Wisconsin. Andre navn på den samme modellen er:
I sin samtid ble modellen sett på som svært radikal, men har siden utviklet seg til å bli en av de mest velprøvde, studerte og innflytelsesrike tilnærmings- og behandlingsmetodene innen psykisk helsevern. I utgangspunktet var modellen tenkt som en strategi for å forhindre uønskede og unødvendige sykehusinnleggelser for en svært stor og heterogen gruppe, men PACT-teamet begynte på 1980-tallet å se på om noen i målgruppen bedre profitterte på andre typer behandling. Flere stater konsentrerte seg derfor etter hvert om en mer begrenset gruppe; unge voksne med tidlige tegn på schizofrenilidelser.
Utbredelse av ACT
Siden slutten av 1970-tallet har ACT blitt kopiert eller tilpasset lokale forhold mange steder i den vestlige verden. ”Harbinger-programmet” i Grand Rapids i Michigan er generelt anerkjent som den første kopien. I 1978 ble ”Bridge-programmet” ved Thresholds psychosocial rehabilitation centre i Chicago, Illinois, den første storby-tilpasningen av ACT-modellen, samt det første programmet som fokuserte på den delen av befolkningen med de hyppigste innleggelsene, eller ”storforbrukerne” av psykisk helsevern. På 1980- og 90-tallet tilpasset Thresholds tjenestene ytterligere for også å blant annet betjene døve mennesker med psykiske lidelser, hjemløse, mennesker som opplever psykiske kriser og mennesker med psykisk lidelse som tidligere ble uhensiktsmessig fengslet.
Utenfor Nord-Amerika var en av de første forskningsbasert tilpasningene et oppsøkende prosjekt i Australia. Andre kopier eller tilpasninger av ACT-tilnærmingen finnes i dag over hele den vestlige verden. I Wisconsin ble den opprinnelige Madison-modellen utformet og tilpasset av grunnleggerne for bruk i tynt befolkede geografiske områder. Ulike grupper og organisasjoner har videre tilpasset ACT-modellen for bruk flere steder i både USA og Europa. Fra 2009 var det også oppstart av 15 ACT-team i Norge i regi av Helsedirektoratet, helseforetakene og kommuner over hele landet.
Forskning og litteratur
ACT-modellen og dens avarter og varianter er blant de mest brukte og studerte behandlingsoppleggene innen psykisk helse. De opprinnelige Madison-studiene av Stein og Test og deres kolleger er klassikere i feltet. En annen stor bidragsyter til forskning og litteratur om ACT har vært Gary Bond, som gjennomførte en rekke studier på Threshold i Chicago. Han utviklet senere et stort forskningsprogram om psykisk rehabilitering ved Indiana University og Purdue University i Indianapolis. Bond har hatt særlig innflytelse på utviklingen av måleskalaer for ACT-metodikken. Han og hans kolleger, spesielt Robert E. Drake, har forsøkt å samkjøre og samordne resultater fra ulike prosjekter innen et fagområde i kontinuerlig utvikling, og har blant annet sett på de forskjellige stilartene og avleggerne av ACT-modellen som har vokst frem, eksemplifisert ved blant annet PACT i Madison, Threshold i Chicago og Dartmouth / New Hampshires modell for integrert dobbeltdiagnosebehandling. Målet har vært å maksimere effektiviteten av behandlingen og fokusere på særlige utfordringer ved levering av sammensatte tjenester på tvers av etater og sektorer.
ACT og kostnadseffektivitet
Kostnadseffektiviteten ved ACT i USA var relativt enkelt å dokumentere når modellen var helt nyutviklet. Da ble de mange psykiatriske sykehusplassene avviklet, og lokalpsykiatrien var svært dårlig utbygd. Modellen hadde likevel ikke ubetinget suksess på dette området. Forskning viste noe reduksjon i antallet innleggelser og varighet av oppholdet i ikke-urbane strøk, men i byer og i tett befolkede områder var reduksjonen i antall sengedøgn liten. Det var likevel en reduksjon i utgiftene til sengeavdelingene, og ambulerende virksomhet ble derfor ansett som samfunnsøkonomisk gunstig, til tross for at utgiftene til psykisk helsevern generelt ikke gikk ned.